als_Latn dik_Latn sag_Latn
Presidenti Barak Obama deklaron se SHBA nuk do të trembet nga kërcënimet e militantëve të Shtetit Islamik. Obama u kundërpërgjigj pasi ekstremistët e IS publikuan një video të martën, ku tregohej ekzekutimi me prerje koke e një tjetër gazetari amerikan, Stiven Sotlof. “Prerja e kokës është një vepër e tmerrshme dhune. Rruga jonë është e gjatë dhe drejtësia do të vendoset në vend”, tha Obama nga Estonia, ku ndodhej për vizitë para samitit të NATO-s. Militantët islamikë, ashtu si në rastin kur ekzekutuan gazetarin tjetër Xhejms Folei, i kërkuan Obamës që të urdhërojë ndërprerjen e sulmeve ajrore ndaj tyre. Këshilli Kombëtar Amerikan i Sigurisë njoftoi se videoja e publikuar në internet, që tregon ekzekutimin edhe të gazetarit të dytë, është e vërtetë. Veç mizorive të ekstremistëve të Shtetit Islamik, një problem tjetër për shtetet perëndimore dhe jo vetëm, mbetet rekrutimi si xhihadistë i qindra të rinjve.
Në Bosnje Hercegovinë, ashtu si në Kosovë pak javë më parë, autoritetet e rendit arrestuan në orët e mëngjesit të së mërkurës 15 persona. Operacioni u zhvillua në kuadër të përpjekjeve për të goditur rrjetin e rekrutimit të luftëtarëve për Siri dhe Irak.
als_Latn als_Latn